Pertti Kurikan Nimipäivät (cunoscută, de asemenea, sub numele PKN) este o trupă de punk finlandeză, formată în 2009, în timpul atelierelor de caritate pentru adulți cu dizabilități intelectuale. În 2012, muzicienii au fost eroii documentarului finlandez cu denumirea "The Punk Syndrome" („Sindromul Punk”), care are ca obiectiv principal viața a patru membri ai formației, pacienți cu autism și sindrom Down. În 2015, trupa s-a calificat în finală și apoi a câștigat "Uuden Musiikin Kilpailu", un concurs pentru muzică organizat de către televiziunea națională finlandeză Yle, și a reprezentat Finlanda la Concursul Muzical Eurovision 2015.